Fogo uhartea

Fogo uhartea () Ternua uhartearen ipar-mendebaldean dagoen uharte bat da, Kanadan. Change uhartediaren alboan dago, ekialdera. 2016ko erroldaren arabera 2.244 biztanle ditu uharteak.

 Geografia 
Itxura irregularra du, 25,3 km luzetara eta 16 km zabaletara, guztira 254 km²-ko azalera osatuz.

Fogo uhartearen batazbesteko altuera 7 metrotakoa da eta punturik altuenak 110 metro ditu.

 Historia 
Beothuk herria izan zen uharteko eta inguruko lurraldeetako jatorrizko biztanlea. Itsas txakurrak ehizatzen zituzten eta izokinak arrantzatzen zituzten, eta hegaztien arrautzak ere biltzen zituzten.

XVI. mendetik hasita euskal arrantzaleak iritsi izan ziren uharteraino eta frantsesen mapetan Ile des Fougues izenarekin ("suen uhartea") agertzen da eta portugesen mapetan Ilha do Fogo. Dirudienez europarrek Beothuk herriaren suak ikusten zituzten uhartera hurbiltzean. 1718. urtean ezarri zen lehen asentamendu iraunkorra uhartean, Fogo kaia, eta ondoren Tilting kaia.

Frantsesen lurraldea zena britainiarren eskutara pasa zen 1783. urtean. Hurrengo urteetan ingelesak eta irlandarrak iritsi ziren uhartera. Titling herrian irlandar jatorriko kultura mantentzen da, bai eta gaeleraren dialekto berezi bat ere.

1820. urterako Beothuk herria jadanik desagertu zen.

 Ekonomia 
Garai bateko bakailao arrantzaren gainetik otarrain eta karramarro ekoizpenerako lantegiak zabaldu dira. Fogo herrian kontserba lantegiak ere badaude.

Bestalde turismoa ere jarduera ekonomiko esanguratsua da.

 Banaketa administratiboa 
2011n Fogo, Joe Batt's Arm, Shoal Bay, Seldom, Little Seldom eta Fogo Island Region herriek bat egin zuten Town of Fogo Island hiriburua sortzeko.

 Azpiegiturak 
Fogo aerodromoa dago bertan eta MV Veteran ferryak elkartzen du Ternuarekin.

 Kultura 
1986tik aurrera urtero abuztuan Brimstone Head Folk Festival musika jaialdia ospatzen da.

 Iruditegia 

 Erreferentziak 

 Kanpo estekak 

Kategoria:Ternua eta Labradorko uharteak
Kategoria:Ozeano Atlantikoko uharteak